Here is a page extracted from Wikipedia that may contain CSS, HTML, and a lot of unformatted text.

Title: Pelarda
Content: Pelarda ye una aldeya de la Comunidat de Daroca que quedó despoblada en la baixa Edat Meya. Yera situada en l'actual termin municipal de Calamocha, en la provincia de Teruel.

Cheografía 
Yera situada cerca d'Olalia a piet de la Sierra de Pelarda.

Toponimia 
Lo toponimo aragonés Pelarda ya ye mencionau en lo texto de 1205 an que lo bispe Remón de Castrocol adchudica las decimas y primicias de cada aldeya de la Comunidat de Daroca a cadaguna de las ilesias de Daroca.

Lo toponimo Pelarda pareix tener lo sufixo aragonés -ardo, de no estar un caso de disimilación de grupo -RR-. La existencia de l'adchectivo pelard en francés (aplicau a la fusta sin crosta), refirma que siga una forma con sufixo -ardo u que lo sufixo haiga puesto influir en lo toponimo.

Historia 
Ye posible en los primers tiempos de la reconquiesta cristiana de Daroca y la suya redolada los repobladors cristianos fundasen l'aldeya de Pelarda. Se suposa que quedó despoblada a zaguers de lo sieglo XIV u en lo sieglo XV, estando seguro que ya yera una pardina en lo sieglo XVI.

Molimentos 
Santuario de la Virchen de Pelarda.

Referencias

Bibliografía 
 Mercedes Rubio: Despoblados y pardinas medievales en la Comarca del Jiloca. Xiloca: revista del Centro de Estudios del Jiloca, ISSN 0214-1175, Nº. 41, 2013 , pp 11–38.

Lugars de Calamocha
Lugars d'a provincia de Teruel
Despoblaus d'a provincia de Teruel